open-index/open-wikipedia-markdown huggingface dataset:
Andersenin lentotukikohta

**Andersenin lentotukikohta** () on Yhdysvaltain ilmavoimien lentotukikohta Guamilla, joka otettiin käyttöön 3. helmikuuta 1945. Tukikohta on nimetty prikaatinkenraali James Roy Andersenin mukaan.

## Lähteet

## Aiheesta muualla

*
Riäkkyteatteri

**Riäkkyteatteri** on Rääkkylässä toimiva ympärivuotinen harrastajateatteri, joka aloitti toimintansa vuonna 1993. Sitä ylläpitää Riäkkyteatteriyhdistys r.y. jonka piiriin kuuluu myös muitakin paikallisia teatteriryhmiä kuten lasten teatteriryhmä Sekamelska sekä nuorisoteatteri Rääbäleet. Vuoden 2005 alussa kiteeläinen nuorisoteatteriryhmä Polento liittyi Riäkkyteatteriyhdistyksen piiriin ja siirtyi sitten kiteeläisen Kyläparin Myllyteatterin siipien alle. Koko toimintansa ajan Riäkkyteatteriyhdistyksen alaiset teatteriryhmät ovat toimineet Keski-Karjalan Kansalaisopiston alaisina opintoryhminä.

Riäkkyteatteri on valmistanut toimintansa aikana 36 tuotantoa, joista 16 on opiston ulkopuolisia tuotantoja. On tehty muun muassa Minna Canthin *[[Työmiehen vaimo]]*, Maria Jotunin *[[Miehen kylkiluu]]*, Anna Krogeruksen *Kuin ensimmäistä päivää*, Anna-Maija Ylimaulan *Anna!*, Samuel Beckettin *Näytelmä* ja *Askeleet*, Mrozekin *Avomerellä*, Aldo Nicolajn *Suolaa ja tupakkaa*, Pauli Kallion *Maailman vanhin nainen*, Dario Fon *Kaikki vorot eivät tule varkaisiin*, Sisko Istanmäen *Liian paksu perhoseksi* ja *Äiti ja hevonen*, Harold Pinterin *Yö*, Lorcan *[[Yerma]]*, Topeliuksen *Lintu sininen*, Sinikka Nopolan *Mee nyt jo asiaan*, Sirkku Peltolan *Pikkujättiläinen* ja Anouilh’n *Orkesteri*.

Ohjaajina ovat toimineet Olavi Pötsönen, Tellervo Halonen, Marja Tuominen, Sinikka Mokkila, Tarja Jänis ja Kirsi Koskelo.

Ryhmä on osallistunut teatterifestivaaleihin muun muassa Liettuan Skapiskisissa, Viron Palamusessa, Saarijärvellä, Seinäjoella ja järjestänyt kansainvälisen Riekuu festivaalin Rääkkylässä, jossa oli mukana ryhmät Liettuasta, Virosta, Latviasta, Venäjän Karjalasta ja Ruotsista ja Riäkkyteatteri.

Riäkkyteatterin esitykset ovat pääasiassa koulukeskuksen auditoriossa, jossa on nouseva katsomo, teatterivalot ja äänen toistolaitteet. Joitakin tuotantoja on viety ulos tai kiertueelle.
 
## Aiheesta muualla
* Kotisivut www.riakkyteatteri.net ja facebook/Riäkkyteatteri
Vesipallo kesäolympialaisissa 1952

**Vesipallo** oli **[[Kesäolympialaiset 1952|Helsingin olympialaisissa 1952]]** yhdettätoista kertaa olympiaohjelmassa. Olympiakultaa voitti Unkari ennen Jugoslaviaa ja Italiaa.

Vesipallokilpailuihin osallistui 21 joukkuetta, joista kahden karsintakierroksen avulla joukkueiden määrä tiputettiin 16. Alkulohkoissa joukkueet jaettiin neljään neljän joukkueen lohkoon, joista kaksi parasta pääsi välierisarjoihin. Näistä eteni finaalilohkoon sitten jälleen kaksi parasta kummastakin välieräsarjasta.

Alkusarjan ottelut oli alkujaan tarkoituksena pelata avomerialtaissa Uunisaaressa ja Humallahdella. Kansainvälinen uimaliitto siirsi kaikki pelit kuitenkin Uimastadionille, sillä merivesi oli liian kylmää. Tämän vuoksi osa otteluista jouduttiin pelaamana varhain aamulla.

## Kilpailutapahtumat
Hyvän arpaonnen ansiosta Argentiina pääsi suoraan alkukarsinnoista lohkovaiheeseen. Karsinnoissa jatkosta tippuivat Australia, Intia, Meksiko, Portugali ja Romania.

## Karsintaottelut

Voittajat suoraan varsinaiseen turnaukseen. Hävinneet toiselle karsintakierrokselle. 



Alkusarjan parhaat joukkueet Unkari, Jugoslavia, Alankomaat ja Neuvostoliitto joutuivat arvontajärjestelmän takia samaan välierälohkoon. Tässä lohkossa pelattiin pääasiassa tasaisia otteluita ja monet kamppailut päättyivätkin tasapeliin. Alankomaat onnistui voittamaan Jugoslavian, mutta ottelu tuomittiin uusittavaksi tuomarin virheiden takia. Uusintaottelussa Jugoslavia oli parempi 2-1 ja nousi mitalipeleihin. Unkarin ja Jugoslavian lisäksi Italia ja Yhdysvallat selvisivät finaalilohkoon.

Unkari ja Jugoslavia olivat finaalisarjassa tasaisia ja pelasivat keskenään tasan ja voittivat Italian sekä Yhdysvallat. Unkari voitti kuitenkin kaksi muuta maata suurinumeroisemmin ja voitti kultaa paremman maalieronsa turvin. Jugoslavia jäi näin hopealle ja Yhdysvallat voittanut Italia voitti pronssia.

## Tulokset
### Alkulohkot

**Lohko A**

**Lohko B**

**Lohko C**

**Lohko D**

### Semifinaalit

**Lohko E**

**Lohko F**

### Finaalilohko

### Sijat 5-8

* Lohkoista jatkoonmenneiden keskinäisen ottelun tulos siirtyi automaattisesti mukaan seuraavalle kierrokselle!

## Mitalistit

## Lähteet
* 
*
*
*

### Viitteet
Mäntyharjun Virkistys

**Mäntyharjun Virkistys** on vuonna 1920 perustettu urheiluseura, johon kuuluu useita eri urheilulajeja. Jäseniä seuralla on noin 700.

## Historiaa
Aluksi lajivalikoima painottui hiihtoon ja yleisurheiluun, vähitellen mukaan tuli myös pesäpallo. 1960-luvulla Virkistys erikoistui palloilun yleisseuraksi, Mäntyharjun Urheilijat -50 keskittyi muihin lajeihin. Lajivalikoima lisääntyi jääkiekolla ja koripallolla. Pesäpallo oli kohonnut paikkakunnan suosituimmaksi palloilulajiksi. 1970-luvulla mukaan tulivat myös tennis ja lentopallo, joista jälkimmäinen sai erityisen hyvän vastaanoton. Myöhemmin pesäpallo, jääkiekko ja lentopallo vakiinnuttivat asemiaan hyvän juniorityön ansiosta. Myöhemmin jääkiekon paikan on vallannut salibandy ja mukaan on tullut myös aerobic. MU-50 yhdistyi Virkistyksen kanssa ja näin ollen esimerkiksi yleisurheilu on MäVin toiminnan alaista.

## Menestys
Lentopallossa vuonna 2007 saavutettiin Suomenmestaruus C-pojissa ja B-tytöt ovat sijoittuneet kaksi kertaa SM-hopealle. MäVittärien valmentaja Timo Ripatti palkittiin Suomen Juniori valmentajana vuonna 2008. Yleisurheilussa Mäntyharjua edustaa urheilija Veera Louhivuori, joka edustaa sekä yleisurheilussa että lentopallossa maajoukkuetta. Mäntyharjun Virkistyksessä panostetaan lasten ja nuorten liikkumiseen ja ohjaukseen.

Ykköspesiksen Itä-Länteen vuonna 2024 valittu Jani Hoteila on Mäntyharjun Virkistyksen kasvatti.

## Lähteet

## Aiheesta muualla
*Seuran kotisivut
Om Puri

**Om Puri** OBE (18. lokakuuta 1950 Ambala, Punjab, Intia – 6. tammikuuta 2017 Mumbai, Intia) oli intialainen näyttelijä. Hän esiintyi paitsi kotimaassaan, myös brittiläisissä ja yhdysvaltalaisissa elokuvissa.

Puri valmistui National School of Dramasta New Delhissä.

Puri sai Intiassa kaksi Filmfare Awards -palkintoa ja kaksi National Film Awards -palkintoa. Intian hallitus myönsi hänelle Padma Shri -palkinnon vuonna 1990. Hänet asetettiin myös Bafta-ehdokkaaksi roolista elokuvassa *[[East Is East]]* (1999). Vuonna 2004 hänestä tehtiin Brittiläisen imperiumin ritarikunnan upseeri.

Om Puri kuoli 6. tammikuuta 2017 sydänkohtaukseen.

## Valikoitu filmografia
* *[[Kohtalon isku (vuoden 1981 elokuva)|Kohtalon isku]]* (*Sadgati*, 1981)
* *[[Gandhi (elokuva)|Gandhi]]* (1982)
* *[[Disco Dancer]]* (1982)
* *[[Debshishu]]* (1985)
* *[[Aghaat (vuoden 1985 elokuva)|Aghaat]]* (1985)
* *[[Mirch Masala]]* (1986)
* *[[Ilon kaupunki]]* (*City of Joy*, 1992)
* *[[Wolf (elokuva)|Wolf]]* (1994)
* *[[Yön metsästäjät]]* (*The Ghost and the Darkness*, 1996)
* *[[Bilaspurin naiset]]* (*Mrityudand*, 1997)
* *[[My Son the Fanatic]]* (1997)
* *[[East Is East]]* (1999)
* *[[Pukar (vuoden 2000 elokuva)|Pukar]]* (2000)
* *[[Valvoja (elokuva)|Valvoja]]* (*The Parole Officer*, 2001)
* *[[Indian (vuoden 2001 elokuva)|Indian]]* (2001)
* *[[Koodi 46]]* (*Code 46*, 2003)
* *[[Yuva]]* (2004)
* *[[Dev (elokuva)|Dev]]* (2004)
* *[[Rang De Basanti]]* (2006)
* *[[Don (vuoden 2006 elokuva)|Don]]* (2006)
* *[[Charlie Wilsonin sota]]* (*Charlie Wilson’s War*, 2007)
* *[[Singh Is Kinng]]* (2008)
* *[[Delhi-6]]* (2009)
* *[[Dabangg]]* (2010)
* *[[Don 2]]* (2011)
* *[[OMG – Oh My God!]]* (2012)
* *[[Herkullinen elämä]]* (*The Hundred-Foot Journey*, 2014)
* *[[Tubelight]]* (2017)
* *[[Viceroy’s House]]* (2017)

## Lähteet

## Aiheesta muualla

* 
*
Maria Uljanova

**Marija (Maria) Aleksandrovna Uljanova** (, o.s. **Blank**, Бланк; 6. marraskuuta 1835 – 25. kesäkuuta 1916) oli Venäjän vallankumousjohtajan  ja Neuvostoliiton perustajan Vladimir Leninin äiti.

Maria syntyi kuuden lapsen perheeseen. Perheen isä Aleksandr Blank (alkuaan *Israel Blank*) oli tunnettu psykologi, taustaltaan juutalainen, joka oli kääntynyt kristinuskoon. Marian suku oli kosmopoliittinen: hänen äidinisänsä oli Pietarin saksalaista sukua, alkujaan Lyypekistä ja äidinäitinsä Pietariin muuttanutta ruotsalaista sukua.  

Marian äiti Anna Ivanovna Groschopf kuoli 1838 ja isä Aleksandr meni naimisiin vaimonsa sisaren Jekaterina von Essenin kanssa joka kasvatti lapset. He ostivat maatilan Kazanista. Maria sai kotikoulutuksensa. Hän oppi useita kieliä kuten saksaa, ranskaa ja englantia. Myös venäläinen kirjallisuus kuului opetukseen. Vuonna 1863 Maria valmistui opettajaksi ja alkoi työskennellä kansanopetuksessa.

Mentyään naimisiin Ilja Uljanovin kanssa, joka oli matematiikan ja fysiikan opettaja,  Maria muutti miehensä kanssa Penzaan. Myöhemmin he muuttivat Nižni Novgorodiin ja sieltä Simbirskiin jossa Ilja toimi koulutarkastajana. 

Marian elämä oli hyvin vaiherikasta. Hänen suurimpia vaikeuksiaan olivat taloudelliset vaikeudet, puolison kuolema vuonna 1886 ja vanhimman pojan Aleksandrin teloitus vuonna 1887, tyttären Olgan kuolema vuonna 1891 ja lasten Vladimirin, Annan, Dimitrin ja Marian pidätykset ja maastakarkotus. 

Maria kävi tapaamassa maanpaossa ollutta poikaansa Vladimiria kaksi kertaa, Ranskassa kesällä 1902 ja Tukholmassa syksyllä 1910.
Unkarin vesipallomaajoukkue

**Unkarin vesipallomaajoukkue** edustaa Unkaria kansainvälisissä vesipalloturnauksissa ja ystävyysotteluissa. Unkari on ollut yksi vesipallon menestyneimpiä joukkueita.

Unkari on voittanut olympialaisista yhteensä 15 mitalia. Kultaa maalle on mennyt peräti yhdeksän kertaa. Maailmanmestaruuskilpailuissa Unkari on ollut mitaleilla 13 kertaa ja mestaruuden se on voittanut neljästi. Tämän lisäksi maa on voittanut kaksi kertaa maailmanliigan ja 13 kertaa Euroopan-mestaruuden.

Vesipallomaajoukkue on valittu maassaan Unkarin vuoden joukkueeksi 15 kertaa.

## Saavutukset
Lähde: The-sports.org
*Olympialaiset
** kultaa 1932, 1936, 1952, 1956, 1964, 1976, 2000, 2004, 2008
** hopeaa 1928, 1948, 1972
** pronssia 1960, 1968, 1980, 2020
*MM-kilpailut
** kultaa 1973, 2003, 2013, 2023
** hopeaa 1975, 1978, 1982, 1998, 2005, 2007, 2017, 2025
** pronssia 1991
*EM-kilpailut
** kultaa 1926, 1927, 1931, 1934, 1938, 1954, 1958, 1962, 1974, 1977, 1997, 1999, 2020
** hopeaa 1970, 1983, 1993, 1995, 2006, 2014, 2022
** pronssia 1981, 2001, 2003, 2008, 2012, 2016
*Maailmanliiga
** voittaja 2003, 2004
** toinen 2005, 2007, 2013, 2014, 2018
** kolmas 2002
*Maailmancup
** voittaja 1979, 1995, 1999, 2018
** toinen 1993, 2002, 2006, 2014
** kolmas 1989, 1997
*Euroopan cup
** voittaja 2019

## Lähteet
Linda Bassett

**Linda Bassett** (s. 4. helmikuuta 1950 Kent, Britannia) on brittiläinen näyttelijä. Hän on näytellyt muun muassa elokuvassa *[[East Is East]]* (1999). Suoritus toi hänelle Bafta-ehdokkuuden ja Valladolidin kansainvälisten elokuvajuhlien parhaan naisnäyttelijän palkinnon.

## Lähteet

## Aiheesta muualla
* 
*
Sarah Lancashire

**Sarah Lancashire** (s. 10. lokakuuta 1964) on brittiläinen näyttelijä. Hän syntyi Oldhamissa, Lancashiressä, ja valmistui Guildhall School of Music and Dramasta vuonna 1986.

Lancashire tuli 1990-luvulla tunnetuksi televisiosarjoista *[[Coronation Street]]* ja *[[Sydän paikallaan]]*. Hän debytoi ohjaajana vuonna 2005 *The Afternoon Playssä*, josta hän sai parhaan uuden ohjaajan Bafta-ehdokkuuden. 

Vuodesta 2014 lähtien Lancashire on näytellyt pääroolia rikosdraamasarjassa *[[Happy Valley, varjojen laakso]]*. *Helsingin Sanomien* Tero Kartastenpää piti Sarah Lancashiren tulkitsemaa ylikonstaapeli Catherine Cawoodia yhtenä kaikkien aikojen parhaista tv-hahmoista, ja saman lehden Leena Virtasen mielestä Lancashire tavoittaa myös keittokirjailija Julia Childistä kertovassa *Julia*-sarjassa (2022–2023) ”kuusikymppisen naisen monet ulottuvuudet ja positiivisen energian”.

Lancashire on naimisissa televisiotuottaja Peter Salmonin kanssa.

## Lähteet

## Aiheesta muualla
Jugoslavian vesipallomaajoukkue

**Jugoslavian vesipallomaajoukkue** edusti Jugoslaviaa kansainvälisissä vesipalloturnauksissa ja ystävyysotteluissa maan olemassa olon aikana. Tämä artikkeli käsittelee Jugoslavian saavutuksia vuoteen 1992 saakka.

Jugoslavia voitti olympialaisista seitsemän mitalia. Kolmesti maa voitti olympiakultaa. Maailmanmestaruuskilpailuista Jugoslavia ehti voittaa kaksi kultaa ja kaksi pronssia. Euroopan-mestaruuden maa voitti vain kertaalleen, vaikka voitti  Euroopan-mestaruuskilpailuista yhteensä 13 mitalia.

Jugoslavian vesipallomaajoukkuetta on seurannut Serbia ja Montenegron vesipallomaajoukkue ja Serbian vesipallomaajoukkue.

## Saavutuksia
;Olympialaiset
:Kultaa: 1968, 1984, 1988
:Hopeaa: 1952, 1956, 1964, 1980 
;MM-kilpailut
:Kultaa: 1986, 1991
:Pronssia: 1973, 1978
;EM-kilpailut
:Kultaa: 1991
:Hopeaa: 1954, 1958, 1962, 1977, 1985, 1987, 1989
:Pronssia: 1950, 1966, 1970, 1974
;Maailmancup
:Voittaja: 1987, 1989
:Toinen: 1981, 1991
:Kolmas: 1979
;Välimeren kilpailut
:Kultaa: 1959, 1967, 1971, 1979, 1983
:Hopeaa: 1963, 1975, 1991

## Lähteet
*Jugoslavian saavutukset the-sports.org-sivustolla
William Roache

**William Patrick Roache** MBE (s. 25. huhtikuuta 1932) on brittiläinen näyttelijä. Hänet tunnetaan televisiosarjasta *[[Coronation Street]]*, jossa hän on esittänyt Ken Barlowia vuodesta 1960. Roache pääsi Guinnessin ennätysten kirjaan vuonna 2010 esitettyään Ken Barlowia 50 vuotta, rikkoen samalla maailmanennätyksen saman roolin esittämisestä. Hän näyttelee edelleenkin (2017) sarjassa. 

Roachesta tehtiin vuonna 2007 Chesterin yliopiston kunniatohtori. Näyttelijä Linus Roache on hänen poikansa ensimmäisestä avioliitosta.

William Roache on ollut naimisissa kahdesti. Ensimmäisestä avioliitostaan Anna Cropperin kanssa (1961–1974) hänellä on kaksi lasta. Avioliitto päättyi eroon vuonna 1974. Toisen kerran Roache avioitui näyttelijä Sara McEwan Mottramin kanssa 1978 ja liitto päättyi puolison kuolemaan vuonna 2009. Tästä liitosta Roachella on kolme lasta.

## Aiheesta muualla
*
Alessandro Gamberini

**Alessandro Gamberini** (s. 27. elokuuta 1981 Bologna, Italia) on italialainen jalkapalloilija, pelipaikaltaan puolustaja. Hän edustaa tällä hetkellä italialaista ACF Fiorentinaa. Gamberini aloitti uransa Bolognan junioreissa, josta hänet myöhemmin nostettiin edustusjoukkueeseen kaudella 1999–2000.

Maajoukkueessa Gamberini teki ensi esiintymisensä Etelä-Afrikkaa vastaan 17. lokakuuta 2007. Hänet valittiin ensi kerran arvokisoihin vuoden 2008 EM-kisoissa Fabio Cannavaron loukkaantuessa juuri ennen kisojen alkua.

## Lähteet

## Aiheesta muualla
* Goal.com
* ESPNsoccernet
Eileen Derbyshire

**Eileen Derbyshire** (s. 6. lokakuuta 1930) on brittiläinen näyttelijä. Hänet tunnetaan Emily Bishopin pitkäaikaisesta roolista televisiosarjassa *[[Coronation Street]]*.

Derbyshire on varsin vaitonainen yksityiselämästään ja antaa harvoin haastatteluja. Hänen poikansa Oliver Holt on urheilutoimittaja.

## Aiheesta muualla
*
Barbara Knox

**Barbara Knox**, o.s. **Brothwood** (s. 30. syyskuuta 1933 Oldham, Lancashire) on brittiläinen näyttelijä. Hänet tunnetaan Rita Sullivanin roolista saippuasarjassa *[[Coronation Street]]*.

## Aiheesta muualla
*
Betty Driver

**Elizabeth Mary "Betty" Driver** MBE (20. toukokuuta 1920 – 15. lokakuuta 2011) oli englantilainen näyttelijä. Hänet tunnettiin Bettyn  roolista saippuasarjassa *[[Coronation Street]]*.

Leicesterissä syntynyt Driver aloitti uransa laulajana. Hänet nimitettiin Brittiläisen imperiumin ritarikunnan jäseneksi 31. joulukuuta 1999. Driver kuoli lokakuussa 2011 oltuaan sairaalassa kuusi viikkoa.

## Lähteet

## Aiheesta muualla
*
Luettelo Anandin ja Kramnikin välisistä shakkipeleistä

Tämä on luettelo Viswanathan Anandin ja Vladimir Kramnikin välisistä shakkipeleistä. 

Pelaajien välisen maailmanmestaruusottelun vuonna 2008 voitti Anand.

## Pelit perinteisellä ajanotolla

## Nopea shakki

## Pikashakki

## Sokkoshakki

## Advanced Chess

## Lähteet
* 
* chessgames.com
Ilja Uljanov

**Ilja Nikolajevitš Uljanov** (, 31. heinäkuuta 1831 Astrahan – 24. tammikuuta 1886 Simbirsk) oli venäläinen kulttuurihenkilö ja julkisen koulutuksen kehittäjä. Ilja Uljanov oli Venäjän vallankumousjohtajan ja Neuvostoliiton perustajan Vladimir Iljitš Leninin isä. 

Ilja Uljanov syntyi Astrahanissa räätälin perheeseen. Hänen äitinsä oli kalmukki. Hän opiskeli fysiikkaa ja matematiikkaa Kazanin yliopistossa ja valmistui vuonna 1854. Hänen puolisonsa oli Maria Aleksandrovna Blank.

1850- ja 1860-luvuilla Uljanov opetti matematiikkaa ja fysiikkaa Penzan instituutissa Venäjän aatelistolle ja myöhemmin lyseossa ja tyttökoulussa Nižni Novgorodissa.

Penzassa Ilja johti meteorologisia tutkimuksia ja kirjoitti aiheesta kaksi kirjaa. Vuonna 1869 Uljanov nimitettiin  Simbirskin kunnan koulutarkastajaksi ja vuosina 1874–1886 hän oli ylitarkastaja. Vuonna 1882 hänelle myönnettiin Pyhän Vladimirin 3. luokan kunniamerkki ja todellisen valtioneuvoksen arvonimi, mikä merkitsi sitä,  että hän sai  perinnöllisen aatelisen aseman.  

Ilja Uljanov oli aikalaisiinsa nähden hyvin koulutettu ja kuului älymystöön.

## Lähteet
Ella Raines

**Ella Wallace Raines** (6. elokuuta 1920 – 30. toukokuuta 1988) oli yhdysvaltalainen näyttelijä. Hän teki elokuvadebyyttinsä vuonna 1943 ja vetäytyi pääosin 1957. Ajanjaksoon mahtuu useiden elokuvien ohella esiintymisiä televisiosarjoissa.

Raines syntyi Washingtonin osavaltiossa ja valmistui Washingtonin yliopistosta. Hänelle myönnettiin Golden Boot -palkinto vuonna 1984, ja hänellä on kaksi tähteä Hollywood Walk of Famella.

Raines kuoli 67-vuotiaana kurkkusyöpään Sherman Oaksissa, Kaliforniassa.

## Aiheesta muualla
*
Johnny Schmitz

**John Albert ”Johnny” Schmitz** (27. marraskuuta 1920 Wausau, Wisconsin – 1. lokakuuta 2011 Wausau, Wisconsin) oli yhdysvaltalainen baseballpelaaja. Hän pelasi MLB-tason syöttäjänä vuosina 1941–1956, joskin uraan toi tilapäisen keskeytyksen palvelu toisessa maailmansodassa.

Schmitz osallistui tähdistöotteluihin vuosina 1946 ja 1948. Hänen ammattilaisseuroinaan olivat Chicago Cubs, Brooklyn Dodgers, New York Yankees, Cincinnati Reds, Washington Senators, Boston Red Sox ja Baltimore Orioles.

## Lähteet

## Aiheesta muualla
* Baseball-reference.com: Johnny Schmitz Statistics
Reg Simpson

**Reginald Thomas ”Reg” Simpson** (27. helmikuuta 1920 – 27. marraskuuta 2013) oli brittiläinen kriketinpelaaja. Hän osallistui osana Englannin maajoukkuetta kaikkiaan 27:ään test matchiin vuosina 1948–1955.

Kansallisella tasolla Simpson pelasi Nottinghamshire County Cricket Clubissa. Hän oli yksi Wisdenin vuoden kriketinpelaajista 1950.

## Lähteet

## Aiheesta muualla
* Cricinfo: Reg Simpson, England
Räpyläsara

**Räpyläsara** (*Carex ornithopoda*) on pienikokoinen saralaji. Se esiintyy Suomessa perinneympäristöissä, kuten hakamailla ja metsälaitumilla. Lajia uhkaavat rakentaminen, niittymaiden sulkeutuminen niiton ja laidunnuksen loputtua sekä ojitukset.

Räpyläsara luokiteltiin Suomessa vuoden 2010 uhanalaisuusarvioinnissa äärimmäisen uhanalaiseksi. Vuoden 2019 arvioinnissa sen luokitus muuttui erittäin uhanalaiseksi. 

## Lähteet
* Pertti Rassi, Aulikki Alanen, Tiina Kanerva, Ilpo Mannerkoski (toim.). Suomen lajien uhanalaisuus 2000. Suomen ympäristökeskus, 2001.

### Viitteet

## Aiheesta muualla
* Laji.fi: Räpyläsara (''Carex ornithopoda'')
* Kasviatlas 2022: Räpyläsaran (''Carex ornithopoda'') levinneisyys Suomessa
Bruce Robinson

**Bruce Robinson** (s. 2. toukokuuta 1946) on brittiläinen näyttelijä ja elokuvaohjaaja sekä -käsikirjoittaja. Hän debytoi esiintyjänä Franco Zeffirellin *Romeossa ja Juliassa* (1968).

Vuonna 1985 Robinson voitti Baftan *[[Kuoleman kentät|Kuoleman kenttien]]* (1984) käsikirjoituksesta. Sama elokuva toi hänelle Oscar-ehdokkuuden. Ohjaustöitä ovat *[[Onnen kiertolaiset]]* (1987), *[[Jennifer 8]]* (1992) ja *[[The Rum Diary]]* (2010).

## Aiheesta muualla
*
Alexandra Kyle

**Alexandra Ingrid Kyle ** (s. 11. marraskuuta 1988 Los Angeles) on yhdysvaltalainen näyttelijä. Hän tuli tunnetuksi roolistaan elokuvassa *[[Silmä silmästä (vuoden 1996 elokuva)|Silmä silmästä]]* (1996). Myöhemmällä urallaan hän on esiintynyt muun muassa komediassa *[[13 ja risat]]* (2004).

## Filmografia

## Aiheesta muualla
*
Joe Mantegna

**Joseph Anthony** ”**Joe**” **Mantegna, Jr.** (s. 13. marraskuuta, 1947 Chicago) on yhdysvaltalainen näyttelijä. 

## Ura
Mantegna on valmistunut DePaulin yliopiston Goodman School of Dramasta. 

Mantegna teki elokuvadebyyttinsä vuonna 1977. Hän on myöhemmällä urallaan paitsi esiintynyt laajoissa rooleissa useissa elokuvissa, myös ääninäytellyt Fat Tonya *[[Simpsonit|Simpsoneissa]]* ja näytellyt muun muassa televisiosarjoissa *[[Joanin salaisuus]]* (2003–2005, hahmona Will Girardi) ja *[[Criminal Minds – FBI-tutkijat]]* (vuodesta 2007, hahmona David Rossi). 

Mantegna on voittanut Tony-palkinnon ja Venetsian elokuvajuhlien Volpi Cupin. Hän on ollut ehdolla kolmesti Emmyn ja kerran Golden Globen saajaksi. Vuonna 1999 hänelle myönnettiin *Commitment to Chicago Award*.

## Yksityiselämä
Mantegna on ollut vuodesta 1975 naimisissa puolisonsa Arlenen kanssa. Parilla on tyttäret Mia ja Gina.

## Aiheesta muualla

*
Wilmer Valderrama

**Wilmer Eduardo Valderrama** (s. 30. tammikuuta 1980 Miami) on yhdysvaltalainen näyttelijä. Hänet tunnetaan muun muassa Fezin roolista televisiosarjassa *[[70’s Show]]*.

Valderrama on esiintynyt myös useissa elokuvissa, kuten *[[Fast Food Nation]]issa* (2006). Hänelle on myönnetty Teen Choice -palkinto kolmesti vuosina 2003, 2005 ja 2006 roolistaan *70’s Showssa*. Hän juontaa MTV:n *[[Yo momma]]* -sarjaa ja toimii sarjassa tuomarina. Valderrama on esiintynyt myös LMFAO-yhtyeen "Sexy and I Know It" -musiikkivideolla.

Valderrama seurusteli Demi Lovaton kanssa vuosina 2010–2016. He erosivat vuonna 2016. Aiemmin hän seurusteli muiden muassa Mandy Mooren ja Lindsay Lohanin kanssa.

## Lähteet

## Aiheesta muualla
*
Olivia Burnette

**Olivia Burnette** (s. 24. maaliskuuta 1977) on yhdysvaltalainen näyttelijä. Hän on esiintynyt esimerkiksi elokuvassa *Silmä silmästä* (1996) ja televisiosarjassa *The Torkelsons* (1991–1992; myöhemmin *Almost Home*, 1993). 

Burnette sai useita Young Artist Award -ehdokkuuksia.

## Aiheesta muualla
*
Kurtwood Smith

**Kurtwood Larson Smith** (s. 3. heinäkuuta 1943) on yhdysvaltalainen näyttelijä. Hän esiintyi vuosina 1998–2006 Red Formanin roolissa *[[70’s Show]]’ssa*. Hän on ollut myös ääninäyttelijänä *[[The Zeta Project]]issa* ja Squirrel Boyssa, sekä esiintynyt muun muassa elokuvissa *[[RoboCop]]* (1987), *[[Rambo – taistelija 3]]* (1988), *[[Kuolleiden runoilijoiden seura]]* (1989), *[[Kaappaus raiteilla]]* (1995) ja *[[Broken_Arrow_–_operaatio_erämaassa|Broken Arrow – operaatio erämaassa]]* (1996).

## Elämäkerta
Smith syntyi New Lisbonissa, Wisconsinissa. Valmistuttuaan Los Angelesin Canoga Park High Schoolista hän hakeutui opiskelemaan teatterialaa. Hän on ollut avioliitossa kahdesti, ja hänellä on kaksi lasta. 

Smithillä on hyvin harvinainen etunimi. Näyttelijä onkin julkisuudessa arvioinut itsensä maailman ainoaksi Kurtwoodiksi. Nimi syntyi äidin tahdosta nimetä poika Kurtiksi, mutta koska ”Kurt Smith” oli hänestä liian lyhyt, tuli käyttöön ”-wood”-pääte.

## Lähteet

## Aiheesta muualla
*
Julien Poulin

**Julien Poulin** (20. huhtikuuta 1946 – 4. tammikuuta 2025) oli kanadalainen näyttelijä. Hän esiintyi Elvis-fani Bob Grattonin roolissa Pierre Falardeaun *Elvis Gratton* -elokuvissa. Muiden elokuvien joukossa on saman ohjaajan historiallinen *15 février 1839* (2001).

Poulin osallistui lisäksi muun muassa ohjaustöihin.

## Lähteet

## Aiheesta muualla
*
Pierre Falardeau

**Pierre Falardeau** (28. joulukuuta 1946 Montréal, Kanada – 25. syyskuuta 2009) oli kanadalainen elokuvaohjaaja. Hän ohjasi Julien Poulinin tähdittämät *Elvis Gratton* -elokuvat. Muuhun tuotantoon kuuluvat muiden muassa *Octobre* (1994) ja *15 février 1839* (2001).

Falardeau opiskeli yliopistossa antropologiaa. Hänet tunnettiin myös Québecin itsenäisyyden puolestapuhujana, ja tuotannossaan hän käsitteli itsenäisyysaihetta.

## Aiheesta muualla
* Viralliset sivut 
*
Josh Charles

**Joshua ”Josh” Charles** (s. 15. syyskuuta 1971) on yhdysvaltalainen näyttelijä. Hän syntyi Baltimoressa, Marylandissa, ja teki elokuvadebyyttinsä vuonna 1988.

Eräs tunnettu rooli Charlesilla oli elokuvassa *[[Kuolleiden runoilijoiden seura]]* (1989). Television puolella hän on esiintynyt esimerkiksi sarjoissa *[[Sports Night]]* ja *[[Good Wife]]*.

## Aiheesta muualla
*
Melora Walters

**Melora Walters** (s. 21. lokakuuta 1959 Saudi-Arabia) on yhdysvaltalainen näyttelijä. 

## Ura
Melora Walters on näytellyt muun muassa elokuvissa *[[Kuolleiden runoilijoiden seura]]* (1989), *[[Boogie Nights]]* (1997), *[[Magnolia (elokuva)|Magnolia]]* (1999), *[[Päämääränä Cold Mountain]]* (2003) ja *[[Perhosvaikutus (elokuva)|Perhosvaikutus]]* (2004). Hän näytteli Felicityä televisiosarjassa *[[Kohtaloni Los Angeles]]* vuosina 1998–1999. Vuosina 2006–2010 Walters esitti Wanda Henricksonia HBO:n draamasarjassa *[[Big Love]]*. Hän vieraili televisiosarjassa *[[Täydelliset naiset]]* vuonna 2007. 

## Yksityiselämä
Walters oli naimisissa Christopher Scotellaron kanssa vuosina 1990–1994. Vuonna 1996 hän meni naimisiin näyttelijäkollegansa Dylan Walshin kanssa. Pari erosi vuonna 2003. Waltersilla ja Walshilla on kaksi lasta, poika ja tytär. Walters meni naimisiin Alexander Vendlerin kanssa vuonna 2008, mutta haki avioeroa syksyllä 2010.

## Filmografia
### Elokuvat

### Televisio

## Lähteet

## Aiheesta muualla
* 
*
Dylan Walsh

**Charles Hunter "Dylan" Walsh** (s. 17. marraskuuta 1963 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan Peter Elliotin roolista elokuvassa *[[Congo (elokuva)|Congo]]* ja Sean McNamaran roolista televisiosarjassa *[[Muodon vuoksi]]*. Walsh on lisäksi näytellyt elokuvassa *[[Isäpuoli (elokuva)|Isäpuoli]]* ja poliisisarjassa *[[Muistin vanki]]*.

Walsh syntyi Los Angelesissa ja asui lapsena vanhempiensa työn takia ulkomailla. Walsh palasi Yhdysvaltoihin 10-vuotiaana. Hän valmistui vuonna 1986 Virginian yliopistosta. Walsh oli vuosina 1996–2003 naimisissa näyttelijäkollegansa Melora Waltersin kanssa. Eron jälkeen hän solmi vuonna 2004 uuden avioliiton näyttelijä Joanna Goingin kanssa mutta erosi uudelleen vuonna 2012.

## Lähteet

## Aiheesta muualla
*
Julian McMahon

**Julian Dana William McMahon** (27. heinäkuuta 1968 Sydney – 2. heinäkuuta 2025) oli australialainen näyttelijä. Hän näytteli televisiosarjoissa *[[Siskoni on noita]]* ja *[[Muodon vuoksi]]*. Hän sai Golden Globe -ehdokkuuden.

McMahon syntyi Sydneyssä tulevan pääministeri William McMahonin ja Sonia McMahonin keskimmäisenä lapsena kolmesta lapsesta. Hän opiskeli yliopistossa jonkin aikaa lakia mutta keskeytti opiskelun ja aloitti uran mallina.

McMahonilla oli eroon päättyneet avioliitot Dannii Minoguen ja Brooke Burnsin kanssa. Hänellä on vuonna 2000 syntynyt tytär.

McMahon kuoli syöpään heinäkuussa 2025.

## Lähteet

## Aiheesta muualla
* 
*
Norman Lloyd

**Norman Lloyd** (8. marraskuuta 1914 Jersey City New Jersey, Yhdysvallat – 11. toukokuuta 2021 Los Angeles, Kalifornia, Yhdysvallat) oli yhdysvaltalainen näyttelijä, tuottaja ja ohjaaja. Hän syntyi Jersey Cityssä, opiskeli New Yorkissa ja aloitti uransa teatterissa.

Lloyd pääsi 1930-luvulla esiintymään Franklin D. Rooseveltin New Dealiin kuuluneen Federal Theatre Projectin mukana. Projekti työllisti satoja työttömiä näyttelijöitä. Lloyd pääsi pian mukaan myös Orson Wellesin Mercury-teatteriin. Koska Lloydilla oli ollut yhteys Wellesiin ja muihin vasemmistolaisiin, hänen oli kuitenkin vaikea saada töitä 1950-luvun mccarthyismin mustien listojen aikana. Alfred Hitchcock auttoi kuitenkin Llyodia ja antoi tälle tuottajan roolin *[[Alfred Hitchcock esittää]]* -televisiosarjasta.

Varhaisella elokuvaurallaan Lloyd esiintyi muiden muassa elokuvissa *[[Viidennen kolonnan mies]]* (Hitchcock, 1942) ja *[[Parrasvalot]]* (Chaplin, 1952). Pitkän uran myöhempiin vaiheisiin mahtuvat roolit esimerkiksi elokuvissa *[[Kuolleiden runoilijoiden seura]]* (1989) ja *[[Lainakengissä]]* (2005). Lloydin viimeinen rooli oli elokuvassa *[[Ihan yössä]]*, jolloin hän oli täyttänyt jo 100 vuotta.

Lloyd näytteli televisiossa muun muassa 1980-luvun sarjassa *[[Sairaalan syke (yhdysvaltalainen televisiosarja)|Sairaalan syke]]*. Hänen piti olla mukana vain muutamassa jaksossa syöpään kuolevana Daniel Auschlanderina, mutta hahmo oli lopulta sarjassa kuuden vuoden ajan. Lloydilla oli rooleja myös sarjoissa *[[Murhasta tuli totta]]*, *[[Moderni perhe]]* ja *[[Star Trek – uusi sukupolvi]]*. Emmy-ehdokkaana Lloyd oli vuonna 1974 minisarjan *Steambath* tuottajana.

## Lähteet

## Aiheesta muualla
*
Vesa Ilmaranta

**Vesa Ilmaranta** (s. 1960) on suomalainen graafikko ja sarjakuvataiteilija, koulutukseltaan taiteen maisteri vuodelta 2000. Hän on opettanut graafista suunnittelua Helsingin kristillisessä opistossa. Lisäksi Ilmaranta on toiminut sarjakuvan teon opettajana Taideteollisessa korkeakoulussa. Ilmaranta käsikirjoittaa Timo Kähkösen piirtämää *[[Paikallisuutisia]]*-sarjakuvaa. Sitä ennen hän on käsikirjoittanut sarjoja *Poke* (*[[Ilta-Sanomat]]* 1986), *[[Elukat (sarja)|Elukat]]* (*[[Eläinmaailma]]* ja *Lemmikit & eläinmaailma* 1994–2001) ja ''Suomen Kuvalehdessä'' vuosina 2000–2001 ilmestynyttä aikakauslehtisarjaa *Käytettyä tavaraa*.

Ilmaranta teki vuonna 2000 maisterin tutkinnon opinnäytteensä *Sarjakuvakerronta* Taideteollinen korkeakouluun.

## Albumeita
* Arto Nyyssönen. *Elukat*. Helsinki Media 1997 
* Arto Nyyssönen. *Neekeriartsie : mies joka toi jatsin Suomeen*. Helsinki : Like, 1991. 
* Arto Nyyssönen. *Neekeriartsie : mies joka toi jatsin Suomeen: Mustaa valkoisella*. Like Kustannus 1996. 
* Teijo Pyykkönen, Arto Nyyssönen. *Jaana Pulssi ja lopullinen ratkaisu*. Helsinki : Liikuntatieteellinen seura, 1996 
* *Alepa* kuvitus: Maria Björklund ; tarinat: Vesa Ilmaranta, Johannes Olli, Jan-Erik Ehrström. Helsinki] : [Alepa], 2009
* *Kopiraitti : Kopiosto 20 vuotta*, Juba ... [ja muita]. Helsinki : Kopiosto, 1998 
## Lähteet
* Piirtäjäesittelyt
* ''Paikallisuutisia''-sarjakuvan tekijät 

### Viitteet
Bizarre Creations

**Bizarre Creations** oli liverpoolilainen perustettu pelitalo. Yritys on perustettu nimellä **Raising Hell Software** vuonna , mutta muutti nimensä vuonna 1994.

Se tunnetaan parhaiten Sega Dreamcast -pelistään *[[Metropolis Street Racer]]* ja *[[Project Gotham Racing (pelisarja)|Project Gotham Racing]]* -pelisarjasta. 

Yritys on lakkautettu vuonna 2011.

## Pelit
;Raising Hell Software

;Bizarre Creations

## Lähteet

## Aiheesta muualla
* Profiili MobyGamesissä
Los Pajaritos

**Nuevo Estadio Los Pajaritos** on monikäyttöstadion, joka sijaitsee Soriassa Espanjassa. Pääosin se toimii jalkapallostadionina, jolla pelataan CD Numancian kotiottelut. Stadionille mahtuu katsojia 9&nbsp;800, ja se on rakennettu vuonna 1999. Pian stadionin avaamisen jälkeen Numancia nousi ensimmäistä kertaa historiassaan Espanjan korkeimmalle sarjatasolle Primera Divisióniin.

Talvella stadionilla on melko kylmä ja tästä syystä kotijoukkue saa vahvan kotiedun otteluissaan.
Melanthos

**Melanthos** (, ) oli kreikkalaisessa mytologiassa Andropompoksen poika ja Messenian kuningas. Heraleidien Temenoksen ja Kresfonteen karkotettua hänet maastaan, hän jätti Pyloksen taakseen ja saapui Ateenaan.

Melanthoksen ollessa Ateenassa Theban kuningas Ksanthos haastoi Thymoiteen, Ateenan kuninkaan, taisteluun. Tämän kieltäydyttyä Melanthos kamppaili häntä vastaan ja voitti kaksinkamppailuun. Tämän perusteella hän syrjäytti Thymoiteen vallasta ja tuli itse kuninkaaksi. Tämän petos oli alkuperä Attikassa vietetyn Apaturia-juhlan nimelle (< , 'petos').

Melanthoksesta tuli dynastiansa, medontidien, kantaisä. Kodros, hänen poikansa, seurasi isäänsä valtaistuimelle.

## Lähteet
Viivin ja Wagnerin touhukas sanakirja

**Viivin ja Wagnerin touhukas sanakirja** on Juban kirjoittama suomenkielinen lastenkirja, jonka on julkaissut Otava vuonna 2003. Viivin ja Wagnerin touhukas sanakirja on Tuomolan ensimmäinen lastenkirja. Kirja on kuvasanakirja ja siinä on vain 30 sivua. Kirjan kuvat auttavat lasta tunnistamaan ja nimeämään esineitä.

## Katso myös
*Viivi ja Wagner

## Lähteet
*Fennica
Richard L. Bare

**Richard Leland Bare** (12. elokuuta 1913 Turlock, Kalifornia – 28. maaliskuuta 2015 Newport Beach, Kalifornia) oli yhdysvaltalainen elokuva- ja televisio-ohjaaja. Hän tuli tunnetuksi Warner Bros.:ille vuosina 1942–1956 luomistaan *Joe McDoakes* -lyhytelokuvista. 1950-luvun puolivälistä alkaen Bare ohjasi lähinnä televisioon. Hän työsti muun muassa *Green Acres* -sarjaa ja ohjasi useita jaksoja suosittuihin sarjoihin *[[Hämärän rajamailla]]* ja *[[Virginialainen]]*.

Bare julkaisi ammatistaan kertovan kirjan *The Film Director* (1971).

## Lähteet
*Daniel E. Slotnik: Richard L. Bare, Prolific TV Director for Decades, Dies at 101  New York Times 12.4.2015. Viitattu 25.3.2018.
Inner Sanctum Mysteries

**Inner Sanctum Mysteries** oli yhdysvaltalainen mysteerikuunnelmasarja, jota esitettiin 7. tammikuuta 1941 ja 5. lokakuuta 1952 välisenä aikana. Sarjaa esitti alun perin NBC Blue Network, josta pian sarjan aloittamisen jälkeen syntyi ABC. Keväällä 1943 sarja siirtyi CBS:lle. Sarjaa tuotettiin tiettävästi 526 jaksoa, joista arviolta noin 200 on säilynyt.

Sarjan loi tuottaja Himan Brown ja sen alkuperäisenä isäntänä ja kertojana toimi Raymond Edward Johnson ja vuodesta 1946 alkaen Paul McGrath. Sarjassa esiintyi useita tunnettuja näyttelijöitä, joista mainittakoon Boris Karloff (ensimmäisen tuotantokauden vakioesiintyjä), Peter Lorre, Mary Astor, Helen Hayes, Claude Rains, Paul Lukas, Frank Sinatra ja Orson Welles. 

Vuonna 1954 sarja siirtyi televisioon. Televisioversiota tehtiin pilottijakso mukaan lukien 40 jaksoa. 

Sarja on saanut paikan Radio Hall of Famessa.

## Aiheesta muualla

*Inner Sanctumin jaksoja kuunneltavissa/ladattavissa Internet Archivessa
*Luettelo Inner Sanctumin jaksoista
Bock (panimo)

**Bockin panimo** (vuoteen 1968 **Bryggeri Aktiebolag BOCK**, 1968-1970 **Panimo Oy Bock Bryggeri Ab**) oli vaasalainen vuonna 1890 silloisessa Mustasaaressa perustettu olutpanimo, joka toimi vuoteen 1987. Se laajeni perustamisestaan lähtien. Bock osti viereisellä tontilla sijainneen Lahti Ölbryggerin vuonna 1892, Wasa Ölbryggeribolagin vuonna 1897, Ångbryggeri Aktiebolag Kronanin vuonna 1903, Kokkolan Panimon vuonna 1932, Vasa Bryggerin vuonna 1933, osuuden oululaisesta Toppilan Mallasjuomatehtaasta vuonna 1938 ja vuonna 1939 osake-enemmistön seinäjokelaisesta Mallaskosken tehtaasta. Viimeinen panimo-ostos oli vuonna 1948 ostettu Pietarsaaren panimo. 

Hartwall osti Bockin panimon vuoden 1968 joulukuussa ja siirsi sinne Karjala-oluen valmistusta. Karjalan valmistus siirtyi kuitenkin Turun Kaarinaan, josta Hartwall oli ostanut vuonna 1971 Auran panimon. Panimo Oy Bock Bryggeri Ab fuusioitiin Hartwalliin vuonna 1970. Hartwallin omistuksessa panimo rakennettiin käytännössä uudelleen. Tehdas lopetettiin vuonna 1987.

## Bock's Corner Brewery

Bockin panimon vanhalle tontille Pukinkulmaan perustettiin uusi panimo vuonna 2014. Uuden yhtiön virallinen nimi on Bock's Corner Brewery Oy, ja sen ensimmäiset oluet tulivat markkinoille maaliskuussa 2015. Osa uuden panimon tiloista sijaitsee Lahti Ölbryggerin 1870-luvulla rakennetussa jääkellarissa, mutta muuten tilat ovat uudet.

Kuten aiemminkin, panimon maskotteja ovat nykyäänkin aitauksessa elävät pukit. Panimon ohella samaan rakennukseen valmistui myös panimoravintola. Panimo on palauttanut tuotantoon myös vanhan limonadin, Rally colan.

## Lähteet

## Aiheesta muualla
* Moderni Vaasa ja sen yritykset
* Hartwallin historia
* Rally limonadin Facebook -sivut
* Bock's Corner Breweryn Facebook -sivut
* Bock's Corner Breweryn viralliset sivut
Rangaistusmääräys

**Rangaistusmääräyksen** antaminen tarkoittaa Suomessa poliisin tai muun esitutkintaviranomaisen antaman sakkorangaistusvaatimuksen vahvistamista. Rangaistusvaatimuksen vahvistaa syyttäjä. 

Rangaistusmääräysmenettelyssä voidaan määrätä päiväsakkorangaistus teosta, josta ei ole säädetty ankarampaa rangaistusta kuin sakkoa tai enintään kuusi kuukautta vankeutta. Menettelyn käyttö edellyttää sekä asianomistajan että rangaistusvaatimuksen saaneen suostumusta. Mikäli suostumusta ei jommankumman osapuolen taholta anneta, siirtyy asia käräjäoikeuden ratkaistavaksi.

Jos rangaistusvaatimuksen saanut vastustaa vaatimusta, syyttäjä voi hylätä rangaistusvaatimuksen, määrätä lievemmän rangaistuksen taikka siirtää asian käräjäoikeuden ratkaistavaksi nostamalla asiassa syytteen. Ilmoitus rangaistusvaatimuksen vastustamisesta tulee toimittaa syyttäjävirastoon rangaistusvaatimuksen mukana ilmoitettuna viimeisenä vastustamispäivänä. Ilmoituksen voi toimittaa joko henkilökohtaisesti, postitse, faksilla tai asiamiehen välityksellä. 

Rangaistusmääräysmenettelyssä määrättyä sakkorangaistusta ei nykyisen lain mukaan voida muuntaa vankeudeksi, tuomioistuimen määräämä sakkorangaistus sitä vastoin voidaan.

## Lähteet
* Tilastokeskus. Käsitteet ja määritelmät - Rangaistusmääräys. Viitattu 28.3.2010
* Laki sakon ja rikesakon määräämisestiä (754/2010)
Pukinkulma

**Pukinkulma** on alue Vaasassa Palosaarentien ja Gerbyntien risteyksessä. Se on saanut nimensä paikalla sijainneesta Bockin olutpanimosta. Panimotoiminta lakkasi 1986, kunnes se aloitettiin vuonna 2014 uudelleen. Alueella on myös muita yrityksiä.

## Lähteet
Palontorjunta

**Palontorjunta** tarkoittaa toimia, joilla pyritään estämään tulipalojen syttyminen ja estämään palon leviämistä. 

Palontorjuntaa varten on palolaitoksia, joita ylläpitävät yhteiskunnan ohella vapaaehtoiset palokunnat (VPK).

Eri kohteisiin, kuten maatiloille, ydinvoimaloihin, yrityksiin, on lainsäädännössä annettu paikallisen palontorjunnan tarpeisiin säädöksiä ja ohjeita. Kodin turvaopas antaa ohjeita muun muassa kodin palontorjuntaan.

## Lähteet

## Kirjallisuutta
* Vankilan palontorjunta, 1993, 

## Aiheesta muualla
*Maatilojen palontorjunta  (pdf)
*Yritysten päivittäinen palontorjunta  (pdf)
*Ydinlaitosten palontorjunta
*Palontorjunta veneilyssä
Mari Niskanen

**Mari Talvikki Niskanen** (s. 6. helmikuuta 1970 Helsinki) on suomalainen entinen kestävyysjuoksija ja taitoluistelija, joka edusti Viipurin Urheilijoita ja Helsingin taitoluisteluklubia.

Niskanen juoksi SM-tasolla usean kerran mitaleille; hän saavutti yhteensä viisi, arvokkaimpina puolimaratonin kulta vuonna 2002 ja saman vuoden SM-hallikisojen mestaruus 1&nbsp;500 metriltä. Lisäksi hän juoksi 5&nbsp;000 ja 10&nbsp;000 metrillä pronssille vuonna 2000 ja puolimaratonin pronssille 2004. Suomi–Ruotsi-maaottelussa hän oli mukana kahdesti. Hän ei osallistunut kertaakaan nuorten ja aikuisten arvokisoihin.

Taitoluistelussa Niskanen saavutti naisten Pohjoismaiden mestaruuden 1990 ja oli Suomenmestaruuskilpailuissa hopella 1989 ja 1990 sekä pronssilla 1988. Taitoluistelun arvokisoissa Niskanen edusti Suomea MM-kisoissa Pariisi, Ranska 1989 ja Halifax, Kanada 1990. 

## Lähteet
*
Cagliarin maakunta

**Cagliarin maakunta** (, ) oli yksi Italian maakunnista.

Vuoden 2017 alusta alkaen sen korvasi Cagliarin metropolikaupunki, joka muodostettiin 17:stä Cagliarin maakunnan kaikkiaan 71 kunnasta.

Cagliarin maakunta sijaitsi Sardinian saaren ja autonomisen Sardinian alueen eteläosassa. Maakunnan pinta-ala oli 4&nbsp;596&nbsp;km2 ja asukasluku noin 560&nbsp;000. Maakunnan pääkaupunki oli Cagliari.

## Suurimmat kaupungit
Cagliarin maakunnan väekkäimmät kunnat olivat (31.12.2015):
*Cagliari – 154 460 asukasta 
*Quartu Sant’Elena – 71 125 asukasta
*Selargius – 28 975 asukasta 
*Assemini – 26 686 asukasta 
*Capoterra – 23 661 asukasta
*Sestu – 20 786 asukasta 
*Monserrato – 20 055 asukasta.

## Lähteet

## Aiheesta muualla
*Virallinen sivusto   (sardiksi)
Stephen Mangan

**Stephen Mangan** (s. 16. toukokuuta 1968) on brittiläinen näyttelijä. Hänet tunnetaan Guy Secretanin roolista televisiosarjassa *[[Vikatikki]]*.

Mangan valmistui Cambridgen yliopistosta ja Royal Academy of Dramatic Artista. Hän on naimisissa näyttelijäkollegansa Louise Delameren kanssa. He saivat ensimmäisen lapsensa, pojan, lokakuussa 2007.

Mangan on esiintynyt myös teatterissa ja elokuvissa. Jälkimmäisten joukossa on *[[Festival]]* (2005).

## Aiheesta muualla
*
Tamsin Greig

**Tamsin Greig** (s. 23. helmikuuta 1966) on brittiläinen näyttelijä. Hänet tunnetaan rooleista muiden muassa televisiosarjoissa *[[Kirjava joukko]]* (Fran Katzenjammer) ja *[[Vikatikki]]* (tri Caroline Todd). Hän on myös esittänyt vuodesta 1991 lähtien Debbie Aldridgea radiokuunnelmassa *[[The Archers]]*.

Greig on naimisissa näyttelijäkollegansa Richard Leafin kanssa.

Greig on myös tunnettu teatterinäyttelijä, joka voitti Laurence Olivier -palkinnon roolistaan näytelmässä *[[Paljon melua tyhjästä]]*. Hän on ollut myös Bafta-ehdokkaana.

## Aiheesta muualla
*
Nuoron maakunta

**Nuoron maakunta** (, ) on maakunta Sardinian alueella Italiassa.

Nuoron maakunnan pinta-ala on 5&nbsp;638&nbsp;km2 ja asukasluku noin 210&nbsp;000. Maakunta muodostuu 74 kunnasta, ja sen pääkaupunki on Nuoro.

Nuoron maakunta sijaitsee Sardinian itäosassa.

Ogliastran maakunta – pois lukien Seuin kunta, josta tuli osa Etelä-Sardinian maakuntaa – liitettiin Nuoron maakuntaan 1.1.2017.

## Suurimmat kunnat
Nuoron maakunnan väekkäimmät kunnat ovat (vakituiset asukkaat 1.1.2017):
*Nuoro – 36 900
*Siniscola – 11 537
*Tortolì – 11 059
*Macomer – 10 120.

## Lähteet

## Aiheesta muualla

*Virallinen sivusto
Don Poile

**Don Poile** (1. kesäkuuta 1932 – 23. helmikuuta 2024) oli kanadalainen jääkiekkoilija. Hänen NHL-seuranaan oli 1950-luvulla Detroit Red Wings. Pitempään hän pelasi WHL-tasolla Edmonton Flyersissa. 

Poile on vuonna 2005 kuolleen jääkiekkoilijakollegansa Bud Poilen veli.

## Lähteet

## Aiheesta muualla
* The Internet Hockey DataBase: Don Poile 
* NHL Player Search: Don Poile
Bud Poile

**Norman Robert "Bud" Poile** (10. helmikuuta 1924 – 4. tammikuuta 2005) oli kanadalainen jääkiekkoilija ja jääkiekkovalmentaja. Hän on kuulunut Hockey Hall of Fameen vuodesta 1990. Hän sai vuonna 1989 Lester Patrick Trophyn.

Poilen NHL-seuroina olivat peliuran aikana Toronto Maple Leafs, Chicago Blackhawks, Detroit Red Wings, New York Rangers ja Boston Bruins. Hän vetäytyi vuonna 1954 ja jatkoi valmentajana.

Poile kuoli 80-vuotiaana kärsittyään Parkinsonin taudista. Hän veljensä oli jääkiekkoilija Don Poile ja poikansa Nashville Predatorsin General Manager David Poile.

## Aiheesta muualla
* The Internet Hockey Database: Bud Poile
Louise Delamere

**Louise Delamere** (s. 1969) on brittiläinen näyttelijä. Hän tuli tunnetuksi roolistaan Liana televisiosarjassa *[[Syntiset sisaret]]* (2004–2006). Hän on esiintynyt myös muun muassa *The Chatterley Affairissa* ja *[[Torchwood]]in* jaksoissa.

Delamere syntyi Wallaseyssä, Englannissa, ja opiskeli Glasgow'n Royal Scottish Academy of Music and Dramassa. Hän sai miehensä, näyttelijä Stephen Manganin kanssa pojan lokakuussa 2007. 

## Aiheesta muualla
*
Sunetra Sarker

**Sunetra Sarker Corfield** (s. 1973) on brittiläinen näyttelijä. Hän on näytellyt muun muassa tohtori Zoe Hannan roolia televisiosarjassa *[[Casualty]]* (aiemmalta nimeltään Suomessa *Sairaalaelämää*) sekä sarjoista *Brookside* ja *[[Syntiset sisaret]]*.

Sarker sai kesäkuussa 2005 miehensä Nick Corfieldin kanssa ensimmäisen lapsensa. Vuonna 2007 hän aloitti pitkäaikaisen roolin *Casualty*-sarjassa, ja vuonna 2015 Sarker kilpaili Ison-Britannian *[[Strictly Come Dancing]]* -sarjassa, jonka vastine ''Tanssii tähtien kanssa'' -sarja on Suomessa.

## Aiheesta muualla
*
Viktor Tihonov (nuorempi)

**Viktor Vasiljevitš Tihonov** (, s. 12. toukokuuta 1988 Riika, Latvian SNT, Neuvostoliitto) on uransa lopettanut venäläinen jääkiekkohyökkääjä.

Tihonov kasvoi Yhdysvalloissa. Hänen isänsä Vasili Tihonov oli San Jose Sharksin apulaisvalmentaja kausien 1993–1996 ajan. Perhe asui Los Gatosissa ja Viktor Tihonov pelasi nuorisokiekkoa Santa Clara Blackhawksissa. Seuraavaksi Tihonov asui Kansas Cityssä ja Kentuckyssä, joissa hänen isänsä valmensi farmijoukkueita. Tämän jälkeen tie vei Eurooppaan, ensin muutamaksi vuodeksi Suomeen ja Ruotsiin ja lopulta takaisin Venäjälle.

Tihonov pelasi ensimmäiset ottelunsa Venäjän pääsarjassa kaudella 2006–2007, jolloin pelasi neljä ottelua Severstal Tšerepovetsissa. Kaudella 2007–2008 Tihonov pelasi 43 ottelua Tšerepovetsissa. Tihonov  valittiin vuoden 2008 jääkiekon nuorten MM-kisojen parhaaksi hyökkääjäksi ja tähdistökentälliseen. Venäjä voitti kisoista pronssia. Phoenix Coyotes varasi hänet ensimmäisellä kierroksella (sijalla 28) vuoden . Phoenix teki Tihonovin kanssa tulokassopimuksen heinäkuussa 2008.

Tihonov pelasi kaudella 2008–2009 Phoenixissä 61 NHL-ottelua. Hän aloitti kauden 2009–2010 Phoenixin farmijoukkueessa, jossa pelasi 18 ottelua ennen kuin marraskuun 2009 lopulla Phoenix lainasi hänet loppukauden ajaksi KHL:ään. Pelattuaan kauden 2010–2011 AHL:ssä Tihonov palasi Venäjälle kaudeksi 2011–2012 SKA Pietarin joukkueeseen. Kaudesta 2012 Viktor on jatkanut SKA Pietarin joukkueessa.

Tihonov oli voittamassa maailmanmestaruutta Venäjän maajoukkueessa MM-kisoissa 2014. Hän voitti turnauksen maali- ja pistepörssin tehoilla 8+8=16, ja valittiin kisojen parhaaksi hyökkääjäksi.

Hänen isänsä oli SM-liigassakin valmentanut Vasili Tihonov ja isoisänsä kuuluisa Neuvostoliiton maajoukkuevalmentaja Viktor Tihonov.

## Tilastot

## Lähteet
* 
* 

### Viitteet
Rachel Sibner

**Rachel Sibner** (s. 7. helmikuuta 1991) on yhdysvaltalainen näyttelijä. Hän esiintyi Lisa Zemon roolissa Nickelodeonin *[[Ned's Declassified]]* -ohjelmassa.

## Aiheesta muualla
*
Devon Werkheiser

**Devon Joseph Werkheiser** (s. 8. maaliskuuta 1991) on yhdysvaltalainen näyttelijä. Hänet tunnetaan Ned Bigbyn roolista Nickelodeonin televisiosarjassa *[[Ned's Declassified]]*. Hän esiintyi myös televisioelokuvassa *Shredderman Rules* (2007).

Werkheiser syntyi Atlantassa, Georgiassa. Hän on saanut kolme Young Artist Award -ehdokkuutta ja aloittanut nyttemmin myös muusikonuran. 

## Aiheesta muualla
* 

Devon on tunnettu myös romanttisesta nuorisoelokuvasta nimeltä Love at First Hiccup, jossa näyttelim mm. myös: Scout Taylor-Compton,Tania Verafield ja Ken Luckey.
Daniel Curtis Lee

**Daniel Curtis Lee** (s. 17. toukokuuta 1991) on yhdysvaltalainen näyttelijä. Hänet tunnetaan Simon Nelson-Cookin roolista Nickelodeonin *[[Ned's Declassified]]* -sarjassa. 

Afroamerikkalainen Lee syntyi Mississippissä. Hän sai vuonna 2007 Young Artist Award -ehdokkuuden.

## Aiheesta muualla
*
Christian Serratos

**Christian Serratos** (s. 21. syyskuuta 1990) on yhdysvaltalainen näyttelijä. Hänet tunnetaan muun muassa Rosita Espinosan roolista televisiosarjassa ''The Walking Dead'' sekä Angela Weberin roolista ''Twilight''-elokuvasarjassa.

## Nuoruus ja yksityiselämä
Christian Serratos, oikealta nimeltään Christian Bernardi, syntyi Pasadenassa, Kaliforniassa. Hänellä on italialaiset, meksikolaiset ja irlantilaiset sukujuuret. Nuoruudessaan Serratos harrasti tanssia, itsepuolustuslajeja ja taitoluistelua.  

Näyttelemisen ja taitoluistelun lisäksi Serratos laulaa ja kirjoittaa omaa musiikkiaan. Musiikillisiksi esikuvikseen hän on maininnut Fiona Applen, Dead Kennedysin ja Queenin.

Serratos on ollut kasvissyöjä kahdeksanvuotiaasta lähtien ja on tehnyt yhteistyötä PETAn kanssa eläinten oikeuksien puolesta. Marraskuussa 2009 Serratos esiintyi alastomana PETA:n turkisten vastaisen kampanjan mainoksessa.

## Ura
Serratos aloitti näyttelijän uransa toimiessaan mallina Ford Modeling Agencylle. Eileen Ford, jolla oli myös näyttelijäntyöhön keskittynyt osasto, halusi hänen kokeilevan näyttelemistä. Serratos ei aluksi ollut kiinnostunut näyttelemisestä, mutta aloitettuaan hän huomasi pitävänsä siitä.  

Tunnetuksi hän tuli esiintyessään Suzie Crabgrassinä Nickelodeonin televisiosarjassa *[[Ned’s Declassified]]*, joka alkoi vuonna 2004. Serratos oli ohjelman alkaessa 14-vuotias. Sarja päättyi vuonna 2007. Vuonna 2008 Serratos oli Young Artist -palkintoehdokkaana roolistaan Suziena.

Serratos teki valkokangasdebyyttinsä elokuvassa *[[Twilight – Houkutus]]* vuonna 2008. Alun perin Serratos koe-esiintyi Jessica Stanleyn rooliin, mutta luettuaan kirjasarjaa, johon elokuva perustuu, hän muutti mielensä ja koe-esiintyi Angela Weberin rooliin ihastuttuaan lukiessaan hahmoon. Hän sai Young Artist -palkinnon roolistaan elokuvassa. Hän jatkoi roolissa elokuvan jatko-osissa *[[Twilight – Uusikuu]]* (2009), *[[Twilight – Epäilys]]* (2010) ja *[[Twilight – Aamunkoi, osa 1]]* (2011).

Vuodesta 2014 alkaen Serratos on esittänyt Abraham Fordin tyttöystävää, Rosita Espinosaa, televisiosarjassa *[[The Walking Dead]]*.

## Filmografia

## Lähteet

## Aiheesta muualla

*Christian Serratos MySpacessa